Kanadalik Adonis Stivenson 79,4 kg vazn toifasida Jahon boks kengashi (WBC) versiyasi bo‘yicha jahon chempioni maqomini yettinchi bor saqlab qoldi. Stivenson amerikalik Tomas Uilyam bilan Kanadaning Kvebek shahrida o‘tgan 12 raundli uchrashuvda raqibini 4-raunddayoq nokautga uchratdi. 38 yoshli Stivenson faoliyati davomida 28 g‘alaba qozongan bo‘lib, shulardan 23 tasi nokaut bilan yakunlangan. 28 yashar Uilyams esa faoliyatidagi ikkinchi mag‘lubiyatni qarshi oldi. Uning g‘alabalari soni 27 ta bo‘lib, 14 tasi nokaut hisoblanadi.